George Patterson

George Patterson (født 1887, død 1955) var en engelsk fotballspiller, fotballtrener og sekretær som jobbet for Liverpool FC i store deler på starten av 1900-tallet. Etter å ha spilt mesteparten av sin karriere i Marine FC ble han assistenten til Liverpool-manager Tom Watson i 1908. Etter Watsons bortgang i 1915, tok han også over rollen som sekretær, samtidig som han var vikarmanager i starten av 1919/20-sesongen. Da han hadde jobbet for Anfield-klubben i over tjue år, var det ingen overraskelse da Patterson overtok managerjobben i klubben etter Matt McQueen i 1928. 

I Pattersons tid på Anfield fikk to unge og lovende spillere sine debuter, Jack Balmer og Phil Taylor. Sistnevnte skulle senere selv bli manager for klubben. Det største aktivum var imidlertid signeringen av skotten Matt Busby, som kom til klubben i 1936. Liverpool var senere svært interessert i å la Busby bli en del av trenergruppen i klubben, men han ble i stedet manager for rivalen Manchester United. Busby forble en sentral spiller i klubben også under George Kay, som overtok managerjobben etter Patterson i august 1936. Patterson fortsatte imidlertid i klubben, igjen i rollen som sekretær. 

 Eksterne lenker 
 Profil på Soccerbase.com
 Profil på Lfchistory.net

Kategori:Engelske fotballspillere
Kategori:Engelske fotballtrenere
Kategori:Fotballspillere for Marine AFC
Kategori:Fotballtrenere for Liverpool FC
Kategori:Fotballtrenere for Yeovil Town FC
Kategori:Ansatte i Liverpool FC
Kategori:Fødsler i 1887
Kategori:Dødsfall i 1955